4)

Korvataan lisäys I seuraavasti: ”Lisäys I Ohjaamomiehistön lupakirja Jäsenvaltion osan FCL mukaisesti myöntämän ohjaamomiehistön lupakirjan on vastattava seuraavia vaatimuksia: a) Sisältö. Kohdan numero on esitettävä aina kohdan otsikon yhteydessä. Kohdat I–XI ovat ’pysyviä’ kohtia ja kohdat XII–XIV ovat ’muuttuvia’ kohtia, jotka voivat olla päälomakkeesta erillisessä tai irrotettavassa osassa. Mahdollisen erillisen tai irrotettavan osan on oltava selvästi tunnistettavissa lupakirjan osaksi. 1) Pysyvät kohdat I) lupakirjan myöntäjävaltio; II) lupakirjalaji; III) lupakirjan sarjanumero, joka koostuu lupakirjan myöntäneen valtion YK-maatunnuksesta, jota seuraavat kirjaimet ’FCL’ ja arabialaisista numeroista ja/tai latinalaisista aakkosista muodostettu tunnus; IV) haltijan nimi (latinalaisilla aakkosilla kirjoitettuna, vaikka kansallisen kielen (kansallisten kielten) kirjainjärjestelmä ei olisi latinalainen); IVa) syntymäaika; V) haltijan osoite; VI) haltijan kansallisuus; VII) haltijan allekirjoitus; VIII) toimivaltainen viranomainen ja tarvittaessa edellytykset, joiden mukaisesti lupakirja on myönnetty; IX) voimassaolo ja lupakirjan antamien oikeuksien todistaminen; X) lupakirjan myöntäneen virkailijan allekirjoitus ja myöntämispäivämäärä ja XI) toimivaltaisen viranomaisen sinetti tai leima. 2) Muuttuvat kohdat XII) kelpuutukset ja todistukset: luokka-, tyyppi-, opettajakelpuutukset jne. ja niiden voimassaolon päättymispäivät. Radiopuhelimenhoitajan kelpuutus voidaan merkitä lupakirjalomakkeelle tai erilliseen todistukseen; XIII) huomautukset: rajoituksiin liittyvät erityismerkinnät ja oikeuksia koskevat merkinnät, myös kielitaitomerkinnät, sekä liitteen II ilma-aluksia koskevat kelpuutukset, kun niitä käytetään kaupallisessa ilmakuljetuksessa; ja XIV) muut toimivaltaisen viranomaisen vaatimat tiedot (esimerkiksi syntymä-/alkuperäpaikka). b) Materiaali. Käytettävän paperin tai muun materiaalin on oltava sellaista, ettei tietoja voi muuttaa eikä poistaa tai jossa muutokset ja poistot näkyvät helposti. Lomakkeeseen tehtyjen lisäysten tai poistojen on oltava selvästi toimivaltaisen viranomaisen hyväksymiä. c) Kieli. Lupakirjat on laadittava kansallisella kielellä (kansallisilla kielillä) ja englanniksi sekä niillä muilla kielillä, jotka toimivaltainen viranomainen katsoo tarkoituksenmukaisiksi. Etusivu Sivu 2 Sivu 3 Lisäsivut – Vaatimukset Lupakirjan sivujen 1, 2 ja 3 on oltava tässä kohdassa esitetyn mallin mukaiset. Toimivaltaisen viranomaisen on lisäksi käytettävä yksilöllisesti suunniteltuja sivuja, joilla olevien taulukoiden on sisällettävä vähintään seuraavat tiedot: — Kelpuutukset, todistukset, merkinnät ja oikeudet; — Kelpuutusten, opettajakelpuutusten ja tarkastuslentäjän valtuutusten voimassaolon päättymispäivät; — Lentokokeen tai tarkastuslennon päivämäärät; — Huomautukset ja rajoitukset (toimintaa koskevat rajoitukset); — Kentät tarkastuslentäjän valtuutuksen ja/tai opettajakelpuutuksen numerolle ja allekirjoitukselle, tapauksen mukaan; — Lyhenteet. Lisäsivut on tarkoitettu toimivaltaisen viranomaisen tai erikseen valtuutettujen opettajien tai tarkastuslentäjien käyttöön. Merkinnät kelpuutusten tai valtuutusten myöntämisestä tekee toimivaltainen viranomainen. Kelpuutusten tai valtuutusten voimassaolon jatkamisen tai uusimisen voi merkitä toimivaltainen viranomainen tai tähän erikseen valtuutettu opettaja tai tarkastuslentäjä. Toimintaa koskevat rajoitukset merkitään asianomaista rajoitettua oikeutta vastaavaan ’Huomautukset ja rajoitukset’ -kohtaan, esim. mittarilentokoe suoritettu perämiehen kanssa tai opetusoikeudet rajoitettu yhteen ilma-alustyyppiin. Toimivaltainen viranomainen voi poistaa lupakirjasta kelpuutukset, joiden voimassaoloa ei ole jatkettu.”